b'\n_START_ARTICLE_\nBlack Knight (satelit)\n_START_PARAGRAPH_\nBlack Knight este un pretins obiect care orbiteaz\xc4\x83 \xc3\xaen jurul P\xc4\x83m\xc3\xa2ntul aproape de latitudinile polare, despre care ufologii \xc8\x99i autorii conspira\xc8\x9bioni\xc8\x99ti consider\xc4\x83 c\xc4\x83 ar avea o vechime de aproximativ 13.000 de ani \xc8\x99i o origine extraterestr\xc4\x83. Cu toate acestea, este mai probabil ca Black Knight s\xc4\x83 fie rezultatul unei contopiri a unui num\xc4\x83r de istorii ne\xc3\xaenrudite.\n_START_SECTION_\nIstorii\n_START_PARAGRAPH_\nUnii autori sus\xc8\x9bin c\xc4\x83 exist\xc4\x83 o leg\xc4\x83tur\xc4\x83 \xc3\xaentre Ecoul lung \xc3\xaent\xc3\xa2rziat \xc8\x99i rapoartele lui Nikola Tesla precum c\xc4\x83 acesta ar fi \xe2\x80\x9eprins\xe2\x80\x9d un semnal radio ce se repeta \xc3\xaen 1899, despre care el a considera c\xc4\x83 a provenit din spa\xc8\x9biu. \xe2\x80\x9eSatelitul\xe2\x80\x9d apare pentru prima dat\xc4\x83 \xc3\xaen aten\xc8\x9bia public\xc4\x83 \xc3\xaen 1954, c\xc3\xa2nd \xc3\xaen ziarele, St Louis Post Dispatch \xc8\x99i San Francisco Examiner au fost relatate \xe2\x80\x9eistorii\xe2\x80\x9d atribuite cercet\xc4\x83torului de OZN-uri Donald Keyhoe men\xc8\x9bion\xc3\xa2nd c\xc4\x83 For\xc8\x9bele Aeriene ale SUA au raportat ca au detectat doi sateli\xc8\x9bi pe orbita P\xc4\x83m\xc3\xa2ntului. Ulterior, \xc3\xaen acea perioad\xc4\x83 (anii 1950) fiind lansa\xc8\x9bi primii sateli\xc8\x9bi artificiali de c\xc4\x83tre om._NEWLINE_\xc3\x8en februarie 1960 a existat un alt raport al Marinei SUA care a detectat un \xe2\x80\x9e\xc3\xaentuneric\xe2\x80\x9d, obiectul se rostogolea \xc3\xaentr-o orbit\xc4\x83 \xc3\xaenclinat\xc4\x83 la 79\xc2\xb0 fa\xc8\x9b\xc4\x83 de ecuator, cu o perioada orbital\xc4\x83 de 104.5 minute. Orbita sa a fost, de asemenea, foarte excentric\xc4\x83, cu un apogeu de 1.728 km \xc8\x99i un perigeu de numai 216 km._NEWLINE_\xc3\x8en 1973 scriitorul sco\xc8\x9bian Duncan Lunan a analizat date de la cercet\xc4\x83torii de radio norvegieni, ajung\xc3\xa2nd la concluzia c\xc4\x83 a produs o diagram\xc4\x83 stelar\xc4\x83 subliniind totodat\xc4\x83 calea c\xc4\x83tre Epsilon Bo\xc3\xb6tis, o stea dubl\xc4\x83 \xc3\xaen constela\xc8\x9bia Boarul. Ipoteza Lunan a fost c\xc4\x83 aceste semnale au fost transmise de c\xc4\x83tre un obiect de 12.600 ani vechime, situat la unul din punctele Lagrange ale P\xc4\x83m\xc3\xa2ntului. Lunan mai t\xc3\xa2rziu a constatat c\xc4\x83 analiza sa a fost bazat\xc4\x83 pe date eronate \xc8\x99i a retras-o, \xc8\x99i \xc3\xaen cel mai scurt timp a atribuit-o obiectului ce \xe2\x80\x9eorbiteaz\xc4\x83\xe2\x80\x9d neidentificat._NEWLINE_Un obiect fotografiat \xc3\xaen 1998 \xc3\xaen timpul misiunii STS-88 a fost pe larg revendicat c\xc4\x83 ar fi acest \xe2\x80\x9eartefact extraterestru\xe2\x80\x9d. Cu toate acestea, este mult mai probabil c\xc4\x83 fotografiile pe care este surprins s\xc4\x83 fie o p\xc4\x83tur\xc4\x83 termic\xc4\x83, care a fost pierdut\xc4\x83 \xc3\xaen timpul unei AEV. De asemenea, oamenii care analizeaz\xc4\x83 aceste imagini au sugerat c\xc4\x83 ar putea fi nava spa\xc8\x9bial\xc4\x83 Pakal, o nav\xc4\x83 Mayan\xc4\x83 despre care a scris pseudoarheologul controversat Erich von Daniken.'